姜濤獲「第二頭家」驚喜贈Cake 難得怕醜高8度大嗌
2024年04月29日 13:01
東網電視
更多新聞短片
男圑MIRROR成員姜濤聽日(30日)將迎嚟25歲生日,因連續多年獲海量姜糖(姜濤粉絲暱稱)於正日湧到銅鑼灣打卡應援慶生,因此網友笑稱姜濤生日為「姜濤誕」。今年姜濤因工事而要提早同fans去主題樂園慶祝,不過更令佢窩心嘅,一定係被佢指為「第二個家」嘅維多利亞公園籃球場一班波友為佢驚喜送Cake!
姜濤曾表示就算成名後,都唔會放棄落街場打波,近日佢就如常現身維園打波,點知佢打到一半,一班波友原來預先準備咗送蛋糕慶祝佢生日,令佢又驚又喜,仲興奮到高8度咁怕醜講:「唔好搞呢啲得唔得呀?好多人望住呀!」又搞笑提醒波友記得send番段片畀佢回味,真係好有心。唱完生日歌之後,眾人就開玩笑地拍拍佢Pat pat,又圍埋影大合照,成個畫面勁有愛,姜濤似足小朋友咁捧住個cake周圍走,感受「家人」滿滿嘅愛與祝福。